ddrg/super_eurlex huggingface dataset:
(9)

V záujme jednoznačnosti právnych predpisov Únie by mali byť právne predpisy Únie stanovujúce vzory zdravotných osvedčení na účely obchodovania s príslušnými komoditami vnútri Únie jednoznačne zrušené. Preto by malo byť zrušené rozhodnutie Komisie 95/294/ES z 24. júla 1995, ktorým sa stanovuje vzor veterinárneho certifikátu pri obchodovaní s vajíčkami a embryami druhu koňovité (4), rozhodnutie Komisie 95/307/ES z 24. júla 1995, ktoré stanovuje vzor osvedčenia o zdravotnom stave zvierat pre obchod so spermou koní (5), rozhodnutie Komisie 95/388/ES z 19. septembra 1995, ktoré určuje vzorový certifikát pre obchod vo vnútri spoločenstva pre spermu, vajíčka a embryá oviec a kôz (6) a rozhodnutie Komisie 95/483/ES z 9. novembra 1995, ktorým sa určuje vzor osvedčenia pre obchod vo vnútri spoločenstva s vajíčkami a embryami ošípaných (7).
(6)

Okrem toho je vhodné, aby k zásielkam komodít dovážaným do Únie zo Švajčiarska bolo priložené zdravotné osvedčenie vyhotovené v súlade so vzormi používanými pri obchodovaní so spermou, vajíčkami a embryami oviec (Ovine) a kôz (Caprinae) v rámci Únie, ako sa stanovuje v rozhodnutí Komisie 2010/470/EÚ z 26. augusta 2010, ktorým sa stanovujú vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie (5), s úpravami stanovenými v bode 7 kapitoly IX (B) dodatku 2 prílohy 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, schválenej rozhodnutím Rady a Komisie 2002/309/ES, Euratom o dohode o vedeckej a technickej spolupráci, zo 4. apríla 2002 o uzavretí siedmich dohôd so Švajčiarskou konfederáciou (6).
(10)

Okrem toho je vhodné, aby k zásielkam komodít dovážaným do Únie zo Švajčiarska boli priložené zdravotné osvedčenia vyhotovené v súlade so vzormi používanými pri obchodovaní so spermou, vajíčkami a embryami koní (Equinae) v rámci Únie a stanovenými v rozhodnutí Komisie 2010/470/EÚ z 26. augusta 2010, ktorým sa stanovujú vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie (7), s úpravami stanovenými v bode 8 a 9 kapitoly IX (B) dodatku 2 prílohy 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, schválenej rozhodnutím Rady a Komisie 2002/309/ES, Euratom o dohode o vedeckej a technickej spolupráci, zo 4. apríla 2002 o uzavretí siedmich dohôd so Švajčiarskou konfederáciou (8).
(5)

V prípadoch zistenia výskytu uvedeného organizmu v členských štátoch alebo časti členského štátu, v ktorých uvedený organizmu dovtedy nebol prítomný, príslušný členský štát by mal ihneď, najneskôr však do piatich dní, oznámiť túto skutočnosť Komisii a ostatným členským štátom. Zároveň by sa na tento účel malo zabezpečiť bezodkladné informovanie zodpovedného úradného orgánu daného členského štátu. Vo väčšine prípadov by mal príslušný členský štát určiť vymedzené oblasti, vypracovať akčný plán a daný akčný plán vykonať. Na uľahčenie integrovaného prístupu eradikácie uvedeného organizmu by sa v akčnom pláne mali stanoviť všetky opatrenia, dôvody týchto opatrení opisujúce situáciu a vedecké údaje a kritériá, na základe ktorých boli dané opatrenia vybrané.
1.

Článok 2 sa nahrádza takto: „Článok 2 Úlohou skupiny je poskytovať Komisii poradenstvo v otázkach Akčného programu na znižovanie administratívnej záťaže v Európskej únii, ktorého cieľom je znížiť mieru administratívnej záťaže pre podniky vyplývajúcu z právnych predpisov EÚ o 25 % do roku 2012, ako aj v otázkach iniciatív na zjednodušenie stanovených v rámci pracovného program Komisie. Skupina predovšetkým: — poskytne poradenstvo v súvislosti s opatreniami zameranými na znižovanie administratívnej záťaže navrhnutými konzultantmi, a to prostredníctvom online konzultácií a miestnych praktických seminárov v členských štátoch, — poskytne Komisii na požiadanie poradenstvo v metodologických otázkach, ktoré sa môžu v súvislosti s akčným programom vyskytnúť, — navrhne, pokiaľ je to potrebné, ktoré ďalšie existujúce právne predpisy by mohli byť podľa potreby zahrnuté do programu na zníženie administratívnej záťaže, — poskytne Komisii poradenstvo v súvislosti s priebežným programom na zjednodušenie, najmä s ohľadom na vysoký potenciál na znižovanie administratívnej záťaže, — poskytne Komisii pomoc v zaistení pokroku v prijímaní návrhov na znižovanie administratívnej záťaže Radou a Parlamentom, — do novembra 2011 pripraví správu o najlepších postupoch v členských štátoch na implementáciu právnych predpisov EÚ spôsobom, ktorý predstavuje čo najnižšiu administratívnu záťaž. Mandát skupiny trvá do 31. decembra 2012.“
(3)

V rozhodnutí Komisie 93/197/EHS z 5. februára 1993 o veterinárnych podmienkach a o veterinárnom osvedčení pre dovozy registrovaných zvierat koňovitých a zvierat koňovitých určených na chov a produkciu (5) je uvedený zoznam tretích krajín, z ktorých sa má povoliť dovoz takýchto zvierat z čeľade koňovité do Únie, spolu s požiadavkami na osvedčovanie. Na zozname, uvedenom v prílohe I k danému rozhodnutiu, sú aj tretie krajiny a ich časti zaradené do určitých sanitárnych skupín od A po G. Pokiaľ ide o dovoz registrovaných koní do Únie, určité oblasti Egypta patria v súčasnosti do sanitárnej skupiny E.
(1)

V rozhodnutí Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (2) a v rozhodnutí Komisie 2008/941/ES z 8. decembra 2008 o nezaradení niektorých účinných látok, ktoré sú uvedené v prílohe I k smernici Rady 91/414/EHS, a odobratí povolení na prípravky na ochranu rastlín obsahujúce tieto látky (3) sa ustanovujú zoznamy účinných látok, v ktorých prípade oznamovateľ odvolal svoju podporu v súvislosti so zaradením príslušnej účinnej látky do prílohy I k smernici 91/414/EHS v súlade s článkom 11e nariadenia Komisie (ES) č. 1490/2002 (4) a článkom 24e nariadenia Komisie (ES) č. 2229/2004 (5).
(16)

Komisia by mala na konci strategickej fázy overiť, že strategický výskumný plán, platformy na konzultácie zainteresovaných strán a postupy vykonávania sú pripravené na vstup programu BONUS do vykonávacej fázy. Ak je to vhodné, Komisia môže vydať odporúčania na zlepšenie strategického výskumného plánu. Prechod do vykonávacej fázy by mal byť plynulý a bez zbytočných odkladov.
(14)

Listom z 9. októbra 2008 Taliansko oznámilo, že poskytne ďalšiu dokumentáciu k projektom. Takisto vyjadrilo ochotu pokračovať v spolupráci s Komisiou, a to i v prípade, že by projekty boli relevantné na účely národnej bezpečnosti, a preto by patrili do pôsobnosti článku 296.
(25)

Komisia uverejnila oznámenie týkajúce sa oznámenia v Úradnom vestníku Európskej únie (16) s cieľom informovať ďalšie zúčastnené strany o vnútroštátnych predpisoch Dánska, ako aj o dôvodoch, na ktoré sa v súvislosti so žiadosťou odvoláva. Listom z 25. januára 2010 Komisia informovala o oznámení ostatné členské štáty a štáty EHP a dala im možnosť predložiť k nemu pripomienky do 30 dní. V rámci lehoty predložila Komisii pripomienky Česká republika, Poľsko, Spojené kráľovstvo a Nórsko (17). — Česká republika súhlasí so zachovaním prísnejších vnútroštátnych opatrení, no len do prijatia príloh k nariadeniu (ES) č. 1333/2008. Po prijatí príloh o používaní prídavných látok v potravinách sa musia na všetky členské štáty uplatňovať tie isté podmienky. — Poľsko nemá pripomienky k oznámeniu, no zdôraznilo potrebu opätovne zvážiť úrovne dusitanov stanovených v smernici 2006/52/ES po hodnotení EFSA. — Spojené kráľovstvo sa odvoláva na motiváciu zachovania vnútroštátnych úrovní pre používanie dusitanov v mäsových výrobkoch v záujme prevencie pred vystavením obyvateľstva účinkom zvýšených hladín nitrozamínov, ako uviedlo Dánsko. Podčiarkuje, že aj konzervovanie mäsových výrobkov, pri ktorom sa zabezpečí, že nedôjde k prepuknutiu botulizmu, sa opiera o komplexné vzájomné pôsobenie viacerých faktorov vrátane kontroly zameranej nielen na dusitany, ale aj na pH a teplotu. Podľa jeho názoru možnosť vystavenia spotrebiteľov účinkom nitrozamínov nie je jedinou otázkou, ktorá sa má prehodnotiť pri rozhodovaní o vhodných úrovniach dusitanov. V tomto ohľade zdôrazňuje, že systém, ktorý schválilo 26 členských štátov v rámci skupiny Európskej komisie na vysokej úrovni pre výživu a fyzickú aktivitu, odporúča 16 % zníženie obsahu soli v mäsových výrobkoch, ktoré sa má dosiahnuť za štyri roky (2008 – 2012). Preto sa pýta, ako by bolo možné súčasne znížiť hladiny soli aj dusitanov a zároveň zabezpečiť výrobu bezpečných mäsových výrobkov. — Nórsko si myslí, že dánske opatrenie je dostatočne zdokumentované, a preto nemá výhradu k žiadosti Dánska o zachovanie vnútroštátnych predpisov o používaní dusitanov ako prídavných látok v potravinách v mäsových výrobkoch. V tejto súvislosti vyzýva Komisiu, aby opätovne preskúmala smernicu 2006/52/ES v súvislosti s používaním dusitanov v mäsových výrobkoch.
1.

Článok 2 sa nahrádza takto: „Článok 2 Výnimka ustanovená v článku 1 sa vzťahuje na výrobky a množstvá, ktoré sú uvedené v prílohe a ktoré sú nahlásené ako výrobky z Maurícia určené na prepustenie do voľného obehu v Spoločenstve v lehotách od 1. januára 2008 do 31. decembra 2008, od 1. januára 2009 do 31. decembra 2009 a od 1. januára 2010 do 31. decembra 2010.“
(2)

Spoločnou pozíciou 2009/314/SZBP zo 6. apríla 2009, ktorou sa mení a dopĺňa spoločná pozícia 2006/276/SZBP (2), sa reštriktívne opatrenia predĺžili do 15. marca 2010. Cestovné obmedzenia pre niektorých vedúcich predstaviteľov Bieloruska s výnimkou osôb zapletených do prípadov zmiznutí v rokoch 1999 až 2000 a predsedníčky ústrednej volebnej komisie sa však pozastavili do 15. decembra 2009.
1.

Príloha I sa mení a dopĺňa takto: a) Časť týkajúca sa Dánska sa mení a dopĺňa takto: i) položka pre prístav v Århuse sa nahrádza takto: „Århus DK AAR 1 P HC(1)(2), NHC(2)“; ii) položka pre prístav v Esbjergu sa nahrádza takto: „Esbjerg DK EBJ 1 P HC-T(FR)(1)(2), HC-NT(6), NHC-T(FR)(2), NHC-NT(6)(11)“. b) Časť týkajúca sa Španielska sa mení a dopĺňa takto: i) položka pre prístav v Maríne sa nahrádza takto: „Marín ES MAR 1 P HC, NHC-T(FR), NHC-NT Protea Productos del Mar HC-T(FR)(3)“; ii) položka pre letisko v Tenerife Norte sa nahrádza takto: „Tenerife Norte (*) ES TFN 4 A HC(2) (*)“; iii) položka pre letisko vo Valencii sa nahrádza takto: „Valencia ES VLC 4 A HC(2), NHC(2) O(10)“. c) Časť týkajúca sa Talianska sa mení a dopĺňa takto: i) položka pre prístav v Gioia Tauro sa nahrádza takto: „Gioia Tauro IT GIT 1 P HC, NHC-NT“; ii) položka pre prístav v Ravenne sa nahrádza takto: „Ravenna IT RAN 1 P Sapir 1 NHC-NT(6) TCR HC-T(FR)(2), HC-NT(2), NHC-NT(2) Setramar NHC-NT(4) Docks Cereali (*) NHC-NT (*)“; iii) položka pre letisko v Roma-Fiumicino sa nahrádza takto: „Roma-Fiumicino IT FCO 4 A Nuova Alitalia HC(2), NHC-NT(2) O(14) Argol S.P.A. HC, NHC Isola Veterinaria ADR U, E, O“. d) V časti týkajúcej sa Lotyšska sa položka pre prístav v Rige (Riga port) nahrádza takto: „Riga (Riga port) LV RLX 1a P HC(2), NHC(2) Kravu terminãls (*) HC-T(FR)(2) (*), HC-NT(2) (*)“. e) Časť týkajúca sa Holandska sa mení a dopĺňa takto: i) položka pre letisko v Amsterdame sa nahrádza takto: „Amsterdam NL AMS 4 A Aviapartner Cargo B.V. HC(2), NHC-T(FR), NHC-NT(2) O(14) KLM-2 U, E, O(14) Freshport HC(2), NHC(2) O(14)“; ii) položka pre prístav v Maastrichte sa nahrádza takto: „Maastricht NL MST 4 A MHS Products HC(2), NHC(2) MHS Live U, E, O“; iii) položka pre prístav v Rotterdame sa nahrádza takto: „Rotterdam NL RTM 1 P Eurofrigo Karimatastraat HC, NHC-T(FR), NHC-NT Eurofrigo, Abel Tasmanstraat HC Frigocare Rotterdam B.V. HC-T(2) Wibaco HC-T(FR)(2), HC-NT(2)“. f) V časti týkajúcej sa Spojeného kráľovstva sa položka pre hraničnú inšpekčnú stanicu v prístave v Grove Wharf Wharton vypúšťa.
(5)

Z kontrol Únie zameraných na vyhodnotenie systému kontroly fungujúceho v Srbsku, ktorý je zameraný na výrobu produktov rybolovu na účely vývozu do Únie, a zo záruk zo strany príslušného orgánu v Srbsku vyplýva, že podmienky, ktoré sa v uvedenej tretej krajine uplatňujú v prípade produktov rybolovu určených na ľudskú spotrebu, ktoré sú určené na vývoz do Únie, sú rovnocenné podmienkam stanoveným v príslušných právnych predpisoch Únie. Na základe toho by sa príloha II k rozhodnutiu 2006/766/ES mala zmeniť a doplniť s cieľom umožniť dovoz produktov rybolovu určených na ľudskú spotrebu zo Srbska bez toho, aby sa na takýto dovoz vzťahovalo súčasné obmedzenie.
(9)

Povolenie by malo platiť na obmedzenú dobu do 31. decembra 2013. Na základe skúseností, ktoré sa dovtedy podarí nadobudnúť, sa môže posúdiť, či by výnimka bola aj naďalej oprávnená.
(7)

Povolenie by malo platiť na obmedzenú dobu, a preto by jeho platnosť mala uplynúť 31. decembra 2013. Na základe skúseností, ktoré sa dovtedy podarí nadobudnúť, sa môže posúdiť, či by výnimka bola aj naďalej oprávnená.
2.

podporuje vykonávanie reformy polície a zlepšovanie operačnej spôsobilosti a zodpovednosti konžskej štátnej polície prostredníctvom školení, monitorovania a poradenstva: — poskytovaním poradenstva pri vypracúvaní a vykonávaní vhodnej organizačnej štruktúry konžskej štátnej polície a podporovaním zberu údajov na zabezpečenie úplného sčítania príslušníkov polície, — školením, monitorovaním a poskytovaním poradenstva personálu, v prípade potreby aj prostredníctvom spoločného umiestnenia priestorov, v technických riaditeľstvách v rámci inšpektorátov konžskej štátnej polície a v hlavných štáboch (HŠ) poskytovaním poradenstva a pomáhaním pri vykonávaní procesu reformy a pri integrácii všetkých policajných zložiek do jednej inštitúcie. Táto úloha sa musí úzko koordinovať s operáciou OSN MONUSCO, aby sa zohľadnilo jej nasadenie na konžskom území, — podporovaním integrácie kriminálnej polície (Police Judiciaire des Parquets) do konžskej štátnej polície s cieľom pomôcť pri vytváraní účinných prepojení medzi kriminálnou políciou a prokuratúrou. Misia bude pracovať na dosiahnutí tohto cieľa prostredníctvom poskytovania poradenstva kľúčovým aktérom v oblasti trestného súdnictva, a to v úzkej spolupráci s Komisiou a partnerskými programami, — podporovaním novovytvorenej zložky polície pre audit (Inspection Générale d'Audit) prostredníctvom posilnenia jeho inštitucionálnej a operačnej kapacity, aby občania a orgány mali k dispozícii kľúčový nástroj demokratickej kontroly polície, — školením a poskytovaním poradenstva kriminálnej polícii v Kinshase, najmä prostredníctvom Police de Recherche et d’Intervention, pri zvyšovaní jej štandardov a schopnosti efektívne predchádzať trestným činom a vyšetrovať ich, — podporovaním vykonávania policajného akčného plánu, ktorého cieľom je zabezpečiť, aby konžská štátna polícia mala k dispozícii čo najviac nástrojov, rozhodovacích postupov a prostriedkov na zabezpečenie riadneho udržiavania verejného poriadku pri súčasnom dodržiavaní základných slobôd zaručených v ústave, ako aj medzinárodných noriem v oblasti ľudských práv, — pomáhaním konžskej štátnej polícii pri zlepšení koordinácie, súdržnosti a pružnosti jej rozhodovacieho procesu podporou posilnenia veliaceho a riadiaceho strediska, ako aj operačného strediska v Kinshase v úzkej spolupráci s inými partnermi, ktorí už pôsobia v tejto oblasti, — prispievaním k finalizácii koncepcie spolupráce polície s obyvateľstvom (Police de proximité) a zúčastňovaním sa na pilotnom projekte Commissariat de Référence s cieľom posilniť dôveru medzi obyvateľstvom a políciou a zvýšiť bezpečnosť tak z objektívneho hľadiska, ako aj z hľadiska vnímania obyvateľstvom;
1.

Článok 1 sa mení a dopĺňa takto: a) Nahrádzajú sa tieto vymedzenia pojmov: „— ‚addressable BIC holder‘ means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,“ „— ‚credit institution‘ means either: (a) a credit institution within the meaning of §1(1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,“ „— ‚public sector body‘ means an entity within the ‚public sector‘, the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty, (1). b) „— ‚Bank Identifier Code (BIC)‘ means a code as defined by ISO Standard No 9362,“ sa nahrádza takto: „— ‚Business Identifier Code (BIC)‘ means a code as defined by ISO Standard No 9362,“. c) Vo vymedzení pojmu „technical malfunction of TARGET2“ sa bodka nahrádza čiarkou. d) Pridáva sa toto vymedzenie pojmu: „— ‚User Detailed Functional Specifications (UDFS)‘ means the most up-to-date version of the UDFS, which is the technical documentation that details how a participant interacts with TARGET2.“
(5)

Vzhľadom na to, že sa v rámci hodnotenia doposiaľ nezistil nijaký dôvod na bezprostredné obavy, členské štáty by mali mať možnosť predĺžiť dočasné povolenia udelené v súvislosti s prípravkami na ochranu rastlín s obsahom príslušnej účinnej látky o ďalšie obdobie v trvaní 24 mesiacov v súlade s ustanoveniami článku 8 smernice 91/414/EHS s cieľom umožniť, aby sa pokračovalo v posudzovaní dokumentácie. Predpokladá sa, že hodnotenie a rozhodovací proces v súvislosti s rozhodnutím o možnom zaradení spirotetramatu do prílohy I sa ukončí do 24 mesiacov.
(3)

Vzhľadom na to, že okolnosti, ktoré viedli k opodstatneniu týchto výnimiek, stále trvajú a neexistujú žiadne nové informácie, ktoré by boli dôvodom na úpravu týchto osobitných podmienok, malo by sa toto povolenie predĺžiť. Okrem toho sa získali skúsenosti z informácií zozbieraných členskými štátmi v súlade s článkom 2 rozhodnutia 2002/499/ES, ako aj na základe kontaktov s Kórejskou republikou. Okrem toho sa v tomto rozhodnutí stanovujú príslušné mechanizmy na zabezpečenie monitorovania podmienok uplatňovania výnimiek. Je preto vhodné predĺžiť povolenia pre výnimky udelené v tomto rozhodnutí na dlhšie obdobie, ako sú obdobia udelené predchádzajúcimi rozhodnutiami, a to konkrétne do 31. decembra 2020.
(3)

Vzhľadom na to, že okolnosti, ktoré viedli k opodstatneniu týchto výnimiek, stále trvajú a neexistujú žiadne nové informácie, ktoré by boli dôvodom na úpravu týchto osobitných podmienok, malo by sa toto povolenie predĺžiť. Okrem toho sa získali skúsenosti z informácií zozbieraných členskými štátmi v súlade s článkom 2 rozhodnutia 2002/887/ES, ako aj na základe kontaktov s Japonskom. Okrem toho sa v tomto rozhodnutí stanovujú príslušné mechanizmy na zabezpečenie monitorovania podmienok uplatňovania výnimiek. Je preto vhodné predĺžiť povolenia pre výnimky udelené v tomto rozhodnutí na dlhšie obdobie ako sú obdobia udelené predchádzajúcimi rozhodnutiami, a to konkrétne do 31. decembra 2020.
(2)

V nariadení (ES) č. 883/2004, ktorým sa zriaďuje Poradný výbor pre koordináciu systémov sociálneho zabezpečenia, sa neustanovuje funkčné obdobie členov a náhradníkov. Rada by preto v rozhodnutí, ktorým vymenúva členov a náhradníkov uvedeného výboru, mala určiť ich funkčné obdobie. Aby sa predišlo akémukoľvek zbytočnému administratívnemu zaťaženiu, malo by byť toto funkčné obdobie dostatočne dlhé, pričom by sa tiež malo zohľadniť, že poradný výbor tohto typu zvyčajne zasadá iba raz alebo dvakrát do roka. Príliš častej výmene všetkých členov výboru by bolo možné predísť funkčným obdobím v trvaní piatich rokov,
2.

Počet prevádzok, na ktoré sa vzťahuje povolenie, ktoré je v úplnom súlade so smernicou: celkový počet prevádzok IPKZ, na ktoré sa vzťahuje jedno alebo viac povolení udelených v súlade so smernicou IPKZ (vrátane predbežných IPKZ povolení, ktoré boli prehodnotené/aktualizované) bez ohľadu na to, či povolenie(-a) bolo(-i) vydané alebo prehodnotené, aktualizované alebo zmenené a doplnené/obnovené z akéhokoľvek dôvodu. Pri počítaní prevádzok, ktoré treba oznámiť, by mal členský štát brať do úvahy stav povolenia(-í) pre každú prevádzku na konci hodnoteného obdobia. Pripomíname, že tento číselný údaj sa týka prevádzok, a nie povolení (keďže sa na jednu prevádzku môže vzťahovať niekoľko povolení, a naopak). Zásada konzistentnosti: Jeden mínus dva sa rovná počtu prevádzok, na ktoré sa nevzťahuje povolenie v úplnom súlade s IPKZ z akéhokoľvek dôvodu (neukončený postup udeľovania povolení, povolenie len na niektoré z činností, atď.). Číselný údaj iný ako nula predstavuje možné nedodržanie predpisov IPKZ.
(3)

Vzhľadom na to, že podmienky, ktorými sa odôvodňuje toto povolenie, stále pretrvávajú, a že nie sú známe žiadne nové informácie, ktoré by boli dôvodom na preskúmanie osobitných podmienok, platnosť tohto povolenia by sa mala predĺžiť.
(5)

Z kontrol Únie v Čile zameraných na zhodnotenie zavedeného kontrolného systému riadenia produkcie lastúrnikov určených na vývoz do Únie, z ktorých posledná sa uskutočnila v roku 2010, a zo záruk poskytnutých príslušným orgánom Čile vyplýva, že podmienky uplatniteľné v tejto tretej krajine v prípade chladených a vypitvaných lastúrnikov patriacich do čeľade Pectinidae voľne žijúcich alebo zbieraných v produkčných oblastiach triedy A a určených na vývoz do EÚ sú rovnocenné podmienkam ustanoveným v príslušných právnych predpisoch Únie. V dôsledku toho by sa mal povoliť dovoz takýchto lastúrnikov z Čile.
(4)

Významný počet obchodníkov s určitými výrobkami, najmä s mobilnými telefónmi a zariadeniami s integrovaným obvodom, sa po predaji svojich výrobkov vyhýba zaplateniu DPH daňovým orgánom. Ich zákazníci však majú právo na odpočítanie dane, pretože dostali platnú faktúru. V najagresívnejších podobách tohto daňového úniku sa rovnaký tovar dodáva niekoľkokrát prostredníctvom „kolotočového systému“ bez zaplatenia DPH daňovým orgánom. Osoba, ktorej sa tovar dodáva, by sa výnimkou v takýchto prípadoch určila za osobu povinnú zaplatiť DPH, čím by sa odstránila príležitosť páchania tejto formy daňového úniku. Neovplyvnila by sa tým výška splatnej DPH.
(6)

Trať Strančice–České Budějovice je kratšia ako 150 km a nie je spojená s inou traťou vybavenou ERTMS. Dňa 24. januára 2010 české orgány zaslali Komisii žiadosť o výnimku spolu so súborom dokumentov svedčiacim o tom, že uvedenie ERTMS do prevádzky do konca roka 2018, a nie v priebehu projektu financovaného EÚ, predstavuje výraznú hospodársku a/alebo technickú výhodu.
c)

sieťový predpis a/alebo štandardné podmienky, v ktorých sú uvedené práva a povinnosti všetkých užívateľov siete, vrátane: 1. harmonizovaných zmlúv o preprave a iných príslušných dokumentov; 2. ak je to relevantné pre prístup do siete, pre všetky príslušné body definované v bode 3.2 tejto prílohy špecifikácie príslušných parametrov kvality plynu obsahujúce prinajmenšom spaľovacie teplo a Wobbeho index a zodpovednosť alebo náklady na konverziu pre užívateľov siete v prípade, ak plyn nespĺňa tieto špecifikácie; 3. ak je to relevantné pre prístup do siete, pre všetky príslušné body informácie o požiadavkách na tlak; 4. postup v prípade prerušenia prerušiteľnej kapacity vrátane prípadného načasovania, rozsahu a klasifikácie jednotlivých prerušení (napríklad pro rata alebo ‚prvý v poradí, posledný prerušený‘);
(4)

V rámci prieskumu, ktorý Komisia uskutočňovala v prvej polovici roka 2010 medzi dotknutými členskými štátmi, Komisia tieto členské štáty požiadala o overenie toho, do akej miery by podľa ich názoru bolo vhodné naďalej uplatňovať rozhodnutia uvedené v odôvodnení 3, a toho, či sa podmienky ich uplatňovania naďalej plnia. Na základe tohto overenia niektoré členské štáty predložili Komisii aktualizované žiadosti, zatiaľ čo Belgicko, Grécko a Luxembursko požiadali o zrušenie rozhodnutí, ktorého sa ich týkajú. Preto je potrebné priznané oslobodenia aktualizovať a v prípadoch, keď sa o to požiadalo, odobrať. V záujme transparentnosti a zjednodušenia by sa mali všetky rozhodnutia uvedené v odôvodnení 3 zrušiť a nahradiť jediným aktom.